
RAPORT  COMUN

asupra proiectului de Lege privind ratificarea Convenţiei privind Drepturile Persoanelor cu Dizabilităţi, adoptată la New York de Adunarea Generală a Organizaţiei Naţiunilor Unite la 13 decembrie 2006, deschisă spre semnare la 30 martie 2007 şi semnată de România la 26 septembrie 2007
În conformitate cu prevederile art.95 şi 115 din Regulamentul Camerei Deputaţilor, Comisia pentru muncă şi protecţie socială şi Comisia entru sănătate şi familie au fost sesizate, prin adresa nr. PLx 352 din 31 mai 2010, cu dezbaterea pe fond a proiectului de Lege privind ratificarea Convenţiei privind Drepturile Persoanelor cu Dizabilităţi, adoptată la New York de Adunarea Generală a Organizaţiei Naţiunilor Unite la 13 decembrie 2006, deschisă spre semnare la 30 martie 2007 şi semnată de România la 26 septembrie 2007.
La întocmirea prezentului raport, în conformitate cu art.97 din Regulamentul Camerei Deputaţilor, Comisiile au avut în vedere: 

· avizul Consiliului Legislativ (nr.358/06.04.2010)

· avizul Comisiei pentru politică externă (nr.PLx352/02.06.2010)

· avizul Comisiei pentru egalitatea de şanse pentru femei şi bărbaţi (nr.37/539/08.06.2010)

· avizul Comisiei juridice, de disciplină şi imunităţi (nr.31/555/08.06.2010)

· avizul Comisiei pentru drepturile omului, culte şi problemele minorităţilor naţionale (nr.25/514/09.06.2010)

· observaţiile Ministerului Muncii, Familiei şi Protecţiei Sociale transmise prin adresa nr.E929 din 23.08.2010.

Proiectul de lege are ca obiect de reglementare ratificarea Convenţiei privind Drepturile Persoanelor cu Dizabilităţi. Prin ratificarea acestei convenţii România se angajează să adopte toate măsurile legislative, administrative şi de altă natură pentru implementarea drepturilor recunoscute de Convenţie. 

Convenţia privind Dreturile Persoanelor cu Dizabilităţi prevede faptul că Statele Părţi se angajează să asigure şi să romoveze exercitarea deplină a tuturor drepturilor şi libertăţilor fundamentale ale omului de către toate persoanele cu dizabilităţi, fără nici un fel de discriminare pe criterii de dizabilitate.
Convenţia reprezintă o înţelegere internaţională multilaterală, încheiată la nivel de stat, care, prin obiectul său de reglementare, intră sub incidenţa art.19 alin.(1) din Legea nr.590/2003 privind tratatele, fiind supusă ratificării prin lege, de către Parlament.
Comisiile propun Plenului Camerei Deputaţilor adoptarea proiectului de lege cu amendamente, pentru corelare cu revederile legale existente.
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

În conformitate cu prevederile Regulamentului Camerei Deputaţilor, Comisiile au dezbătut proiectul de lege în şedinţe separate. 

La şedinţa Comisiei pentru sănătate şi familie din data de 8 iunie 2010 au participat 18 deputaţi din cei 18 membri ai comisiei. La dezbateri au participat, în conformitate cu prevederile art.55 din Regulamentul Camerei Deputaţilor, doamna Ioana Mihaela Leşe, preşedintele Autorităţii Naţionale pentru Persoane cu Handicap şi doamna Lăcrămioara Horcheş, director general în cadrul Ministerului Muncii, Familiei şi Protecţiei Sociale.

La lucrările Comisiei pentru muncă şi protecţie socială din data de 24 august 2010 au fost prezenţi 11 deputaţi din totalul de 19 membri ai comisiei.
La dezbateri a participat domnul Nicolae Ivăşchescu, Secretar de Stat în cadrul Ministerului Muncii, Familiei şi Protecţiei Sociale.
Raportul comisiilor a fost adoptat cu unanimitate de voturi.

Camera Deputaţilor este prima Cameră sesizată, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor.
În urma dezbaterilor, Comisiile propun adoptarea proiectului de lege cu următoarele amendamente:

Amendamente admise

În urma dezbaterilor, Comisiile propun adoptarea proiectului de lege cu următoarele amendamente:

	Nr. crt.
	Text act normativ de bază
	Text propus de Comisii
(autorul amendamentului)
	Motivarea

amendamentelor propuse

	1
	Lege  privind ratificarea Convenţiei privind Drepturile Persoanelor cu Dizabilităţi, adoptată la New York de Adunarea Generală a Organizaţiei Naţiunilor Unite la 13 decembrie 2006, deschisă spre semnare la 30 martie 2007 şi semnată de România la 26 septembrie 2007


	Nemodificat 
	

	2
	Art.1. – Se ratifică Convenţia privind Drepturile Persoanelor cu Dizabilităţi, numită în continuare Convenţie, adoptată la New York de Adunarea Generală a Organizaţiei Naţiunilor Unite la 13 decembrie 2006, deschisă spre semnare la 30 martie 2007 şi semnată de România la 26 septembrie 2007, intrată în vigoare la data de 3 mai 2008.


	Nemodificat 
	

	3
	Art.2. – În temeiul art.33 din Convenţie, se desemnează Autoritatea Naţională pentru Persoanele cu Handicap în calitate de autoritate centrală de coordonare privind implementarea Convenţiei.


	Art.2. – În temeiul art.33 din Convenţie, se desemnează Ministerul Muncii, Familiei şi Protecţiei Sociale – Direcţia Generală pentru Protecţia Persoanelor cu Handicap în calitate de autoritate centrală de coordonare privind implementarea Convenţiei.

Autor: d-l deputat Gelu Vişan
	Începând cu 1 iulie 2010, potrivit OUG nr.68/2010 privind unele măsuri de reorganizare a Ministerului Muncii, Familiei şi Protecţiei Sociale şi a activităţii instituţiilor aflate în subordinea, în coordonarea sau sub autoritatea sa, Ministerul Muncii, Familiei şi Protecţiei Sociale a preluat activitatea Autorităţii Naţionale pentru Persoanele cu Handicap, aceasta fiind desfiinţată.

PREŞEDINTE,

Kerekes Karoly 






Ion Burnei
Şef serviciu,

Consilier parlamentar Elena Mesaroş 




Întocmit,

Consultant parlamentar Lidia Vlădescu









Consilier parlamentar Florin Danciu 
Consultant parlamentar Cristina Bologan

